./data/phi1348/abo013/phi1348.abo013.perseus-lat2.xml
C. Suetonius Tranquillus
praeterea notatissimum est, Claudios omnis, excepto dum taxat P  Clodio, qui ob     expellendum urbe Ciceronem plebeio homini atque etiam natu minori in adoptionem se dedit,     optimates adsertoresque unicos dignitatis ac potentiae patriciorum semper fuisse atque     aduersus plebem adeo uiolentos et contumaces, ut ne capitis quidem quisquam reus apud     populum mutare uestem aut deprecari sustinuerit; nonnulli in altercatione et iurgio     tribunos plebi pulsauerint  etiam uirgo Vestalis fratrem iniussu populi triumphantem     ascenso simul curru usque in Capitolium prosecuta est, ne uetare aut intercedere fas     cuiquam tribunorum esset